section_heading: Rođenje, mladost i razdoblje do vladavine
paragraph_text: Marija je nakon sklapanja braka otišla s Vilimom živjeti u Nizozemsku ali joj brak nije bio tako sretan, a najveći uzrok nesreće u njezinom braku bilo je što nije, usprkos trima trudnoćama dobila dijete. Među Nizozemcima je zbog svoje ugodne vanjštine i manira bila veoma popularna, ali je muž prema njoj bio hladan i zanemarivao ju je.